Javaslat A TANÁCS HATÁROZATA Moldovának a Kanada, Svédország, Ukrajna és az Egyesült Államok között 1993. október 25-én létrejött, egy ukrajnai tudományos és technológiai központ alapításáról szóló megállapodáshoz történő csatlakozásáról

(előterjesztő: a Bizottság)

INDOKLÁS

1. 1993. október 25-én Kanada, Svédország, Ukrajna és az Egyesült Államok egy ukrajnai tudományos és technológiai központ létrehozásáról szóló megállapodást kötött (a továbbiakban: a megállapodás).

2. Az 1766/98/EK tanácsi rendelet és a 2387/98/Euratom bizottsági rendelet szerint az Európai Közösség és az Európai Atomenergia-közösség (a továbbiakban: a Közösségek) egy félként fellépve csatlakozott a fent említett megállapodáshoz.

3. Az ukrajnai Nemzetközi Tudományos és Technológiai Központ (a továbbiakban: a központ) a szerződő felek közötti jogszabályoknak és szabályzatoknak megfelelően jogképességgel rendelkező kormányközi szervezetként működik. A központ célja, hogy lehetőséget teremtsen a tudósoknak és hadmérnököknek, és különösen azoknak, akik Ukrajnában és a FÁK-államaiban a tömegpusztító fegyverek és a rakétakilövő rendszerek területén ismeretekkel és képesítéssel rendelkeznek arra, hogy tehetségüket békés célokra fordíthassák és hozzájárulhassanak a nemzeti és nemzetközi technikai problémák megoldásához, valamint a civil szükségleteket kielégítő piacgazdasághoz való átmenet átfogóbb céljaihoz.

4. 2004. február 12-én a Moldovai Köztársaság benyújtotta a központ titkárságának a központot létrehozó megállapodáshoz történő csatlakozásáról szóló okiratát. A megállapodás XIII. cikkének értelmében a központ igazgatótanácsának a feladata, hogy jóváhagyja ezt a csatlakozást.

5. A Moldovai Köztársaság csatlakozása megfelel a megállapodás II. cikkében meghatározott célkitűzéseknek, különös tekintettel a fő célra, mely szerint át kell irányítani a volt Szovjetunió országainak azon kutatóit, akik a tömegpusztító fegyverek területén ismeretekkel és képesítéssel rendelkeznek. Ilyen módon a Moldovai Köztársaság csatlakozása eleget tesz a szerződő felek azon törekvésének is, hogy kiterjessze azon volt szovjetunióbeli államok körét, amelyek az ukrajnai Nemzetközi Tudományos és Technológiai Központ keretén belül a piacgazdaság felé való átmenet időszakában a lefegyverzés, valamint a hadiipari és műszaki kapacitás békés célokra való alkalmassá tételének fejlesztési folyamatán dolgoznak.

6. Az 1766/98/EK tanácsi rendelet 3. cikke (3) bekezdésének megfelelően a Közösségek álláspontját a megállapodás XIII. cikkének hatályába tartozó kérdésekben a Tanács fogadja el, és általában a soros elnökség nyilvánítja ki.

7. Tekintettel a fentiekre, a Bizottság javasolja a Tanácsnak,

- hogy a Közösségek részéről hagyja jóvá Moldovának a Kanada, Svédország, Ukrajna és az Egyesült Államok között 1993. október 25-én létrejött, egy ukrajnai tudományos és technológiai központ alapításáról szóló megállapodáshoz történő csatlakozását.

- hogy a Tanács soros elnökségét hatalmazza fel ezen megállapodásnak a központ igazgatótanácsán belüli kinyilvánítására.

Javaslat A TANÁCS HATÁROZATA Moldovának a Kanada, Svédország, Ukrajna és az Egyesült Államok között 1993. október 25-én létrejött, egy ukrajnai tudományos és technológiai központ alapításáról szóló megállapodáshoz történő csatlakozásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel az 1998. július 30-i 1766/98/EK tanácsi rendeletre [1], amely meghatározza az Európai Közösségnek és az Európai Atomenergia-közösségnek egy félként fellépve történő csatlakozását a Moldovának a Kanada, Svédország, Ukrajna és az Egyesült Államok között 1993. október 25-én létrejött, egy ukrajnai tudományos és technológiai központ alapításáról szóló megállapodáshoz [2] és különösen annak 3. cikke (1), (3) és (4) bekezdésére,

[1] HL L 225., 1998.8.12., 2. o.

[2] HL L 225., 1998.8.12., 5. o.

tekintettel az 1998. november 3-i 2387/98/Euratom bizottsági rendeletre [3], amely meghatározza az Európai Közösségnek és az Európai Atomenergia-közösségnek egy félként fellépve történő csatlakozását a Moldovának a Kanada, Svédország, Ukrajna és az Egyesült Államok között 1993-ban létrejött, egy ukrajnai tudományos és technológiai központ alapításáról szóló megállapodáshoz, és különösen annak 2. cikkére,

[3] HL L 297., 1998.11.6., 4. o.

tekintettel a Bizottság javaslatára [4]

[4] HL C, ,. o.

mivel:

(1) 1993. október 25-én Kanada, Svédország, Ukrajna és az Egyesült Államok egy ukrajnai tudományos és technológiai központ létrehozásáról szóló megállapodást kötött (a továbbiakban: a megállapodás).

(2) Az 1766/98/EK tanácsi rendelet és a 2387/98/Euratom bizottsági rendelet szerint az Európai Közösség és az Európai Atomenergia-közösség (a továbbiakban: a Közösségek) egy félként fellépve csatlakozott a fent említett megállapodáshoz.

(3) 2004. február 12-én a Moldovai Köztársaság benyújtotta a központ titkárságának a központot létrehozó megállapodáshoz történő csatlakozásáról szóló okiratát. A megállapodás XIII. cikkének értelmében a központ igazgatótanácsának a feladata, hogy jóváhagyja ezt a csatlakozást.

(4) A Közösségeket a központ igazgatótanácsában a Tanács soros elnöksége és a Bizottság képviseli. A Közösségek álláspontját a megállapodás XIII. cikkének hatályába tartozó kérdésekben a Tanács fogadja el, és általában a soros elnökség nyilvánítja ki,

A KÖVETKEZŐKÉPPEN HATÁROZOTT:

1. cikk

Moldovának a Kanada, Svédország, Ukrajna és az Egyesült Államok között 1993. október 25-én létrejött, egy ukrajnai Tudományos és Technológiai Központ alapításáról szóló megállapodáshoz történő csatlakozását a Közösségek részéről jóváhagyja.

2. cikk

A Tanács soros elnöksége a központ igazgatótanácsában kinyilvánítja a Közösségek jóváhagyását a Moldovai Köztársaságnak a megállapodáshoz történő csatlakozását illetően.

Kelt Brüsszelben, -án/-én.

a Tanács részéről

az elnök